Magyarázatot várnak az AfD-vezetők moszkvai útjára
Egy orosz támogató magángépen utaztatta a politikusokat a német választási kampány idején.
A német sajtó keddi beszámolói szerint tavaly, a választási kampányban orosz támogatásból utaztak Moszkvába az AfD vezetői. A meg nem nevezett szponzor magángépen vitte az orosz fővárosba Frauke Petryt, a párt volt társelnökét, valamint férjét, Marcus Pretzell európai parlamenti képviselőt, illetve Julian Flakot, a párt vezető testületének elnökét.

A pártot azóta elhagyó Petry nem nyilatkozott, Frak és Pretzell viszont megerősítette az értesülést. Utóbbi hozzátette: nem pártügyben repültek Moszkvába.

Norbert Röttgen (CDU), a szövetségi parlament külügyi bizottságának elnöke magyarázatot követel az AfD-től. A Frankfurter Allgemeine Zeitungnak nyilatkozva „költői kérdést” tett fel: Melyik tartományi vagy szövetségi képviselőnek finanszírozna orosz támogató magánrepülőgépet?

A Zöldek alsóházi képviselője, Omid Nouripour kijelentette: az AfD eddig vélelmezett orosz köteléke megmutatkozott a gyakorlatban. A pártot „Putyin kinyújtott karjának” nevezte a német parlamentben. (Deutsche Welle)
németország